**Pályázati felhívás**

**a Nyíregyházi Vizsgaközpont által nyilvántartott**

**VIZSGAFELÜGELŐI TAGI NÉVJEGYZÉKBE**

(kizárólag szakképesítés esetén)

 történő jelentkezésre

A Nyíregyházi Szakképzési Centrum szervezeti egységeként működő Nyíregyházi Vizsgaközpont az alábbi nyílt felhívást teszi közzé.

A képesítő vizsgák esetében a vizsgafelügyelőt az akkreditált vizsgaközpont jelöli ki és bízza meg.

A fentiekre tekintettel az akkreditált vizsgaközpont által szervezett vizsgák közül az alábbiakra történhet vizsgafelügyelői megbízás.

* a szakmai képzésben megszerezhető szakképesítések képesítő vizsgái.

A jelen pályázati felhívás alapján lehet jelentkezni vizsgafelügyelői feladat ellátására.

A Nyíregyházi Vizsgaközpont a szakképzésért felelős miniszter által kiadott szakképesítések tekintetében alakítja ki a vizsgafelügyelői névjegyzéket.

 **A pályázaton történő részvétel feltételei**

A vizsgafelügyelő csak olyan személy lehet, aki:

* a vizsgán megszerezhető szakma **oktatásához jogszabályban előírt feltételekkel rendelkezik.**
* **büntetlen előéletű** és **nem áll** a tevékenység folytatását kizáró foglalkozástól **eltiltás hatálya** alatt.

**A pályázat benyújtása**

A pályázónak a felhívás mellékleteként megjelentetett pályázati adatlapot, illetve a pályázati adatlaphoz tartozó kötelező mellékleteket papír alapon vagy elektronikusan kell benyújtani.

**Aki vizsgabizottsági tagi névjegyzékbe pályázatát benyújtotta és az elfogadásra került, az esteben jelen pályázat kiegészítő mellékletét kell kizárólag kitöltenie ahhoz, hogy a vizsgafelügyelői névjegyzékbe bekerüljön.**

A pályázati adatlap és akötelező mellékletei:

* szakmai önéletrajz*,*
* iskolai végzettséget, szakképzettséget igazoló okiratok másolata,
* a pályázó nyilatkozata arra vonatkozóan, hogy hozzájárul személyi adatai névjegyzékben való közzétételéhez, valamint kezeléséhez,
* büntetlen előélet igazolása (hatósági erkölcsi bizonyítvány).

**A pályázat benyújtásának határideje**

A pályázati feltételeknek megfelelő vizsgabizottsági tagok **jelentkezését folyamatosan várjuk!**

A megfelelőségről a jelentkezőt e-mailben értesítjük.

**A pályázat benyújtásának módja**

A pályázatok benyújtását **papír alapon** az alábbi címre kéjük: Nyíregyházi Vizsgaközpont (4400 Nyíregyháza, Árok utca 53. központi képzőhely földszint)

A borítékon az alábbiakat fel kell tüntetni: **„Vizsgafelügyelői pályázat”**

Az **elektronikus** úton megküldött pályázatokat a vizsgakozpont@nyiregyhaziavk.hu címre kérjük megküldeni.

**A pályázatokat a vírushelyzetre való tekintettel kérjük, elektronikus formában adják be!**

A pályázattal kapcsolatban további információt nyújt:

Obuczki Rita Éva vizsgaközpont vezető

Telefonszám: 06-70/512-6777